HANEN

Mathelg med tradisjoner
2016-10-28 19:30 - 2016-10-30 17:00 (Europe/Oslo) | Vauldalen, Brekkebygd, Sør-Trøndelag, 7370, Norge
Vi ønsker velkommen til en ny mathelg, hvor vi ønsker å formidle tradisjoner og matgleder fra området. I årene 1989 til 2002 fylte Brekken Husmorlag opp samfunnshuset i Brekken en helg i året, og serverte «gammelmat» fra området rundt Aursunden. Brekken Husmorlag har lagt ned en betydelig innsats for at de lokale mattradisjonene skal bli tatt vare på. Vi fortsetter arven og inviterer til et rikholdig matbord med retter av lokale råvarer tilberedt etter gamle oppskrifter.

Fredagen 28.oktober inviterer vi til bok og mattreff i Skottgården hvor vi får besøk av forfatter Øivind Hånes. Han og Jorid vil snakke om Brekken som matfat og kokeboken Eventyrlig: Jakten på de beste norske råvarene.
Se eget arrangement for mer informasjon
https://www.facebook.com/events/1245910412126016/

Også i år har vi inkludert muligheten til å delta på kurs. Lørdagen blir det kurs i kjøttrull-sying med Stensaasen og baking av flatbrød med Brekken Husmorlag. Det er begrenset plasser på kjøttrull-kursert, så det er førstemann til mølla. I tillegg til trivelig selskap med likesinnede matentusiaster serverer vi “gammelmat” etter de gode gamle oppskriftene.

Denne helga serverer vi blant annet kjøttrull, grovpølse og flesk med kjøttrullsuppe.
Leverkaker, sik kaker, klubb og duppe, blodpudding, rakfisk, tørket rein og elg kjøtt. Hjemme bakt flatbrød, lemse, pjalt, hyllkake, blodhyllkake. På dessertbordet står kjinnmjølksuppe, mølske, rugmjølsgraut, mjølksuppe og mye mer.

Mer informasjon kommer fortløpende.

Foto: Marius Rua
